་པ་ཙམ་དུ་མ་སོང་བ་ཞིག་འོང་བ་
ཡིན་ནོ། །དེ་ལྟར་མ་ཡིན་པར་ལྟ་བའི་མྱོང་བ་ཅུང་ཟད་ཞིག་སྐྱེས་པར་བསྒོམས་ནས་ཁ་ལ་ཅི་ལྟར་
སྨྲ་ཡང་དོན་ལ་གཞུང་ཆེན་པོའི་ཕྱོགས་ལ་ཞེ་རྩིས་ཆུང་གཏིང་གིས་སོང་བ་ཞིག་བྱུང་ན། ལོག་པའི་
ལམ་ཆེན་མོ་ལ་ཞུགས་པའི་རྟགས་ཡང་དག་ཏུ་ཤེས་པར་གྱིས་ཤིག །
སྔར་བཤད་པ་ལྟར་བྱུང་བ་དེ་ནི་དབུ་མ་ལྟ་བུའི་གཞུང་ཆེན་མོ་རྣམས་བཤད་པ་ན་མྱོང་
ཐོག་ཏུ་མ་ཁེལ་བ་རྣམས་ཀྱི་འཆད་ཚུལ་དང་། གཏིང་ཕྱིན་མ་ཕྱིན་དང་སློབ་མའི་སེམས་སྟེངས་སུ་
གོ་བ་སྐྱེ་ཚུལ་ལ་ཁྱད་པར་ཤིན་ཏུ་ཆེན་པོ་མངོན་གྱུར་དུ་གསལ་བར་རིག་འོང་བ་ཡིན་ནོ། །དབུ་
མའི་ལྟ་བའི་རྟོགས་དཀའ་ས་མཐར་ཐུག་པའང་སྔར་བཤད་པ་དེ་ཉིད་ཡིན་ཏེ། འདི་ལ་ཁའི་ཟེར་
ཚུལ་ཙམ་མ་ཡིན་པའི་བློ་སྟེངས་ནས་ངེས་པ་འདྲོངས་པ་ཤིན་ཏུ་དཀའ་བས་ཐལ་འགྱུར་བའི་ལྟ་བ་
གོ་བ་སྲིད་མཐའ་ཙམ་དུ་སོང་བ་ཡིན་ནོ། །རྗེས་ཐོབ་སྒྱུ་མ་ལྟ་བུའི་ལྟ་བ་སྐྱོང་བ་ལའང་ཉམས་བཟང་
བའི་སྟོབས་ཀྱིས་རྗེས་ཐོབ་ཏུ་སྣང་བ་ཐམས་ཅད་བུན་ལོང་གིས་སོང་བ་དང་། མཉམ་གཞག་ཏུ་
སེམས་གནས་རེས་འགའ་བྱུང་བའི་སྟོབས་ཀྱིས་རྗེས་ཐོབ་ཏུ་སྣང་བ་ཐམས་ཅད་སྐྲག་མེད་དུ་སོང་
ནས་ཐོགས་བརྡུགས་ཀྱི་སྲ་མཐས་མེད་པའི་གསོག་དང་གསོབ་ལྟ་བུར་འཆར་བ་དང་། མཉམ་
གཞག་ཏུ་ཡོད་མིན་མེད་མིན་གྱི་དོན་བསྒོམ་པར་འདོད་ནས་ཅིའང་ཡིད་ལ་མི་བྱེད་པ་གོམས་པའི་
ཤུགས་ཀྱིས་རྗེས་ཐོབ་ཏུ་སྣང་བ་ཐམས་ཅད་འདི་ཡིན་གྱི་ངོས་བཟུང་མེད་པར་འཆར་བ་སོགས་
གང་ལའང་དབུ་མ་རང་རྒྱུད་པའི་སྒྱུ་མ་ལྟ་བུའི་ལྟ་བ་སྐྱོང་བའི་ཡང་ཕྱོགས་ཙམ་ན་མི་གནས་ན་ཐལ་
འགྱུར་བའི་ལྟ་བ་ལྟ་ཅི་སྨོས་ཏེ། སེམས་ཙམ་པའི་རྗེས་ཐོབ་ཀྱི་སྐྱོང་ཚུལ་གྱིའང་ཆ་ཙམ་ན་མེད་དོ༎
ད་ལྟ་དམིགས་རྣམས་གོམས་པར་གཏན་མ་བྱས་པའི་ཐོས་བསམ་པས་དབང་ཤེས་དང་
ཡིད་ཤེས་ལ་སྣང་བ་སྣ་ཚོགས་ཤར་བའི་ཚེ་འདི་རྣམས་རང་བཞིན་གྱིས་གྲུབ་པ་མེད་སྙམ་དུ་དྲན་
པར་བྱས་པ་ལའང་སྣང་སྟོང་ཚོགས་པའི་སྒྱུ་མ་ལྟ་བུའི་འཆར་ཚུལ་ཙམ་ཞིག་ཡོད་མོད་ཀྱང་ལྟ་བ་
སྐྱོང་བའི་སྐབས་སུ་ནི་མཉམ་གཞག་ཏུ་སྔར་བཤད་པ་ལྟར་ལེགས་པར་བསྐྱངས་ནས་རང་བཞིན་
མེད་པར་ངེས་པ་ལ་ཡིད་ལེགས་པར་འགྱུར་བའི་མྱོང་བ་སྐྱེས་པའི་སྟོབས་ཀྱིས་དེ་ལས་ལངས་པ་
ན་མཉམ་གཞག་དེའི་ཤུགས་ཀྱིས་སྣང་བ་སྒྱུ་མ་ལྟ་བུར་འཆར་ཚུལ་ཞིག་དགོས་ཏེ། བྱ་བ་བྱེད་ནུས་

ལྟ་ཁྲིད་མུན་སེལ་སྒྲོན་མེ། 469
སུ་བསྙོན་མི་ནུས་པར་གྲུབ་ཀྱང་བཏགས་ཡོད་མིང་རྐྱང་ཙམ་མ་གཏོགས་ཡུལ་རང་གི་སྡོད་ལུགས་
སུ་གྲུབ་རྒྱུ་ཅུང་ཟད་ཀྱང་མི་འདུག་པར་མཉམ་གཞག་གི་ཤེས་པ་དེའི་རྩི་མ་ཡལ་བའི་དབང་གིས་
ཡིད་ངོར་འཆར་བའོ། །དེ་ལྟ་བུའི་མཉམ་རྗེས་ཀྱི་རྒྱུན་གོམས་པར་ཆེར་སོང་ནས་རྗེས་ཐོབ་ཏུ་ལྟ་
བ་དྲན་ཙམ་གྱིས་གང་སྣང་སྒྱུ་མ་ལྟ་བུར་འཆར་བར་འགྱུར་རོ། །ང་ཕུང་པོ་ལ་བརྟེན་ནས་བཏགས་
ཞེས་པ་ཡང་འདོགས་པ་པོ་ནི་རྟོག་པ་ཡིན་ལ། ཕུང་པོ་ལ་བརྟེན་ནས་འདོགས་ཚུལ་ཡང་། བློ་ལྷན་
སྐྱེས་རང་ག་བ་འདི་ལ་ངའོ་སྙམ་པའི་བློ་སྐྱེ་བ་ནི། སྔོན་དུ་རང་གི་ཕུང་པོའི་ཚོགས་པའམ་ཕུང་
པོའི་ཆ་གང་རུང་གཅིག་བློ་ཡུལ་དུ་ཤར་བ་ལ་བརྟེན་ནས་ངའོ་སྙམ་དུ་འཛིན་པར་འགྱུར་གྱི། རང་
གི་ཕུང་པོའི་ཚོགས་པའམ་ཕུང་པོའི་ཆ་གང་ཡང་བློ་ལ་མ་ཤར་བར་ངའོ་སྙམ་པའི་བློ་སྐྱེ་མི་སྲིད་
དེ། ལྟོ་ལྡིར་བ་དང་མཆུ་འཆང་བ་སོགས་བློ་ཡུལ་དུ་ལམ་གྱིས་ཤར་བ་ན་བརྡ་ལ་བྱང་བའི་སྐྱེས་
བུ་རྣམས་ལ་བུམ་པའོ་སྙམ་པའི་བློ་ངང་གིས་སྐྱེ་ལ། ལྟོ་ལྡིར་བ་དང་མཆུ་འཕྱང་བ་སོགས་གང་
ཡང་བློ་ལ་མ་ཤར་བར་བུམ་པའོ་སྙམ་པའི་བློ་ངང་གིས་སྐྱེ་ཐབས་མེད་པ་བཞིན་ནོ།
།རྟོག་པས་དེ་
ལྟར་འཛིན་པའང་རང་གི་ཕུང་པོ་བློ་ལ་ཤར་ཙམ་ན་ངའོ་སྙམ་དུ་འཛིན་པ་ཙམ་མ་གཏོགས། དེ་ལྟར་
འཛིན་པ་རྒྱུ་མཚན་གང་ལའང་བརྟེན་ནས་སྐྱེ་མི་དགོས་པ་དང་། ང་དང་ཕུང་པོ་དངོས་སྟེང་ནས་ངོ་
བོ་གཅིག་ཏུ་གྲུབ་པ་དང་། ངོ་བོ་ཐ་དད་དུ་གྲུབ་པ་གང་གིའང་འཛིན་ཚུལ་མི་འདུག་པ་ནི་ཁ་ནང་དུ་
ཕྱོགས་ནས་བལྟས་པས་གསལ་བར་ཤེས་པར་འགྱུར་རོ། །རྟོག་པས་འདོགས་ལུགས་ལེགས་པར་
མ་ཤེས་པར་རྟོག་བཏགས་ཙམ་ཡིན་ནོ་སྙམ་དུ་བསྒོམས་པར་བྱས་ཀྱང་སྒྲ་སྤྱི་ཙམ་དུ་ཟད་མོད་ཀྱི་
ཞིབ་པར་མ་བྲིས་སོ། །མཉམ་རྗེས་ཀྱི་ལྟ་བའི་སྐྱོང་ཚུལ་ལ་ཞིབ་པར་ནི་དམིགས་རྣམ་སྐྱོང་ཚུལ་བླ་
མས་ཁྲིད་པའི་མན་ངག་ལས་ཤེས་པར་བྱ་དགོས་ལ། འདིར་ནི་དོགས་པ་དང་གོལ་ས་གཅོད་པ་
ཅུང་ཟད་ཙམ་ཞིག་སྨྲས་པ་ཡིན་ནོ༎
དེ་ཡང་རྗེ་ཐམས་ཅད་མཁྱེན་པ་ཙོང་ཁ་པ་ཆེན་པོའི་བཀའ་བརྒྱུད་འཛིན་པར་འདོད་པ་
རྣམས་ཀྱིས་ནི། ལྟ་བ་སྐྱོང་བའི་མན་ངག་ལ། འཕགས་པ་ཡབ་སྲས་ཀྱི་གཞུང་གི་རིགས་པའི་སྲོལ་
དང་ཐལ་འགྱུར་བའི་རྟགས་ཀྱི་དགག་བྱའི་ཚད་བཟུང་བའི་སྐབས་དོན་མ་བོར་བའི་ངང་ནས་གསུང་
རབ་དགོངས་འགྲེལ་དང་བཅས་པའི་བརྡ་ལས་མ་བརྒལ་བ་དང་། རྗེའི་གསུང་རབ་ལྷག་མཐོང་ཆེ་

470 མཁས་གྲུབ་རྗེའི་གསུང་འབུམ་ང་པ།
ཆུང་ལ་སོགས་པའི་ནང་དུ་ལྟ་བ་སྐྱོང་བའི་རིམ་པ་དང་། སྐྱོང་ཚུལ་དང་གོལ་ས་བཀག་པ་སོགས་
ལེགས་པར་ངེས་ནས་དོན་དང་ཐ་སྙད་སོར་བཞག་པ་ལ་དམིགས་རྣམ་སྐྱོང་བའི་དུས་ཀྱི་ཟུར་
འདོན་ཚུལ་སོགས་རྗེ་རང་ཉིད་ཀྱི་གསུང་གི་མན་ངག་གིས་བརྒྱན་པའི་སྒོ་ནས་ལམ་སྲོལ་མ་ཤོར་
བ་ལ་འབད་པར་བྱའོ། །དེ་དག་ལས་བརྒལ་ནས། བོད་སྒོམ་གསུང་རབ་དང་རིགས་པའི་བརྡ་ལ་
མ་བྱང་བ་འགའ་ཞིག་གིས་སྨྲས་པའི་དཔྱོད་ཚུལ་དང་། མ་བཅོས་ལྷུག་པ་དང་། ད་ལྟའི་ཤེས་པ་སོ་
མ་དང་། རྟོག་པ་གང་ཤར་གྱི་རང་ཞལ་བལྟ་བ་དང་། རིག་པ་རྐྱང་འདེད་ལ་སོགས་པའི་དོན་དང་
ཐ་སྙད་ཕྱིན་ཅི་ལོག་དག་བསྲེ་བའི་གནོད་པ་ཆེན་པོ་མི་བྱ་ཞིང་། གསལ་བ་སེམས་ཀྱི་མཚན་ཉིད།
སྟོང་པ་སེམས་ཀྱི་རང་བཞིན། བཅོས་མིན་སེམས་ཀྱི་ངོ་བོ་ལ་སོགས་པ་དང་། གསལ་སྟོང་ཟུང་
འཇུག་དང་། བརྗོད་མེད་ཀྱི་དོན་སྒོམ་པ་དང་། རིག་པ་ཤེལ་སྒོང་ལྟ་བུ་ལ་སོགས་པ་དང་། ང་གང་ན་
འདུག་ཚོལ་བ་དང་། སེམས་ཚོལ་ལ་སོགས་པ་མན་ངག་གཞན་གྱི་དོན་དང་ཐ་སྙད་གང་ཡང་འདིར་
བསྲེ་བར་མི་བྱ་ཞིང་། འདི་ནས་ཀྱང་དེ་དག་ཏུ་བསྲེ་བར་མི་བྱ་སྟེ། དེ་ལྟར་བསྲེས་པ་ན་མན་ངག་
ཐམས་ཅད་ཀྱི་རང་རང་གི་སྲོལ་ཐམས་ཅད་འཕྱུགས་ནས། མན་ངག་རང་རང་གི་སྔར་གྱི་སྲོལ་མི་
འདྲ་བ་གང་ཡོད་ཤོར་ཏེ་གང་ལའང་འདིའི་ལུགས་ཡིན་ཞེས་བཞག་ཏུ་མེད་པའི་ཆལ་ཆོལ་དུ་འགྱུར་
དྲ་བ་ག
བས་བསྟན་པ་ལ་གནོད་པ་ཆེན་པོར་འགྱུར་བའི་ཕྱིར་རོ༎
དེ་བཞིན་དུ་ཇོ་བོ་ཆེན་པོ་དཔལ་ལྡན་ཨ་ཏི་ཤའི་གདམས་པ་ལམ་གྱི་རིམ་པ་ལ་ཡང་།
གཞུང་པ་དང་གདམས་ངག་པའི་དགེ་བའི་བཤེས་གཉེན་ཆེན་པོ་དག་གིས་མཛད་པའི་གདམས་
ངག་གི་ཡི་གེ་རིམ་པ་དུ་མ་དང་། སེམས་དཔའ་ཆེན་པོ་པོ་ཏོ་བ་དང་སྤྱན་སྔ་བ་དང་མཆད་ཁ་པའི་
གསུང་བགྲོས་ལ་སོགས་པ་སྔ་ཕྱི་དུ་མ་དང་། དགེ་བསྙེན་ཆེན་པོ་ཁམས་ལུང་པའི་གསུང་གི་རྗེས་
སུ་འབྲངས་པ། བཤེས་གཉེན་ཆེན་པོ་གྲོ་ལུང་པའི་བསྟན་རིམ་ཆེ་ཆུང་ལ་སོགས་པ་དེ་དག་ཐམས་
ཅད་ལའང་རྒྱལ་བ་དགྱེས་པའི་ལམ་གྱི་རིམ་པ། གསུང་རབ་ཆེན་མོ་དག་གི་རྗེས་སུ་འབྲང་བ།
དམ་པ་བརྒྱུད་པའི་གསུང་གིས་བརྒྱན་པ། མཁས་པ་དགའ་བ་བསྐྱེད་པའི་འཇུག་ངོགས་རྨད་དུ་
བྱུང་བ་ཡོད་མོད་ཀྱི། དེ་ལྟ་ནའང་རྗེ་ཐམས་ཅད་མཁྱེན་པ་ཉིད་ཀྱི་བྱང་ཆུབ་ལམ་གྱི་རིམ་པ་ཆེ་ཆུང་
1 ཞོལ། ཤོག ༢༣ བ ༤ གཙང་། ཤོག ༢༠ ན ༥ ལེགས་པར་ངེས་ནས་དེའི་དོན་དང་

ལྟ་ཁྲིད་མུན་སེལ་སྒྲོན་མེ། 471
གི་གདམས་པའི་གསུང་རབ་གླེགས་བམ་དུ་མཛད་པ་འདི་དག་ལ་ནི། གསུང་རབ་དགོངས་འགྲེལ་
དང་བཅས་པ་མ་ལུས་པ་གང་ཟག་གཅིག་འཚང་རྒྱ་བའི་ཆ་རྐྱེན་དུ་འགྲོ་བའི་ལམ་གྱི་ལུས་ཡོངས་
སུ་རྫོགས་པའི་གྲངས་དང་གོ་རིམས་ལ་སོགས་པ་དང་། ད་ལྟ་རྒྱུད་ལ་བསྐོར་བའི་དམིགས་རྣམ་གྱི་
རིམ་པ་མྱོང་ཐོག་ཏུ་འཁྱེར་ཚུལ་སོགས་ལམ་གྱི་ལུས་སྤྱི་དང་ཡན་ལག་སོ་སོ་ཐམས་ཅད་ལ་སྔོན་
ཆད་གངས་རིའི་ཁྲོད་འདིར་སུས་ཀྱང་མ་ཐོན་པའི་ཐུན་མོང་མ་ཡིན་པའི་ཕུལ་དུ་བྱུང་བའི་ཁྱད་པར་
བླ་ན་མེད་པ་ཡོད་པའི་ཚུལ་ལ་བློ་སྐྱོན་མ་ཞུགས་པའི་དཔྱོད་པ་ཞིབ་པར་བྱས་ནས་ངེས་པ་རྙེད་པ་
དང་། དེའི་སྐྱེས་བུ་ཆུང་འབྲིང་བྱང་ཆུབ་སེམས་སྦྱོང་སྤྱོད་པ་སྤྱི་ལ་སློབ་པ་དང་བཅས་པ་ལྟ་ཁྲིད་ཀྱི་
སྔོན་འགྲོ་ཡིན་པས་འགངས་ཆེ་ས་ནས་ཉམས་ལེན་གྱི་གནད་མ་འཕྱུགས་ཤིང་ལམ་གྱི་ལུས་ལ་གོ་
བ་ཙམ་ཡང་མ་ཆགས་པར་མ་སོང་བ་ཞིག་གནད་དུ་ཆེ་བ་ཡིན། དེ་བས་ན་བྱིན་བརླབས་ཀྱི་བརྒྱུད་
པ་མ་ཉམས་པའི་བླ་མའི་རྣལ་འབྱོར་ཐུན་མོང་མ་ཡིན་པ་སོགས་མ་གཏོགས་སྔོན་འགྲོ་གང་དྲན་གྱི་
འདེབས་ལུགས་མི་བྱ། ཁྱད་པར་དུ་ལྷག་མཐོང་གི་རྒྱུ་ཚོགས་གསུངས་པ་རྣམས་དང་། བདག་མེད་
རྟོགས་པའི་ལྟ་བའི་ཕན་ཡོན་ཞིབ་ཏུ་བསམས་ནས་ངེས་པ་དྲག་པོ་སྐྱེས་པའི་སྟོབས་ཀྱིས། ལྟ་བ་
ལ་ཚོལ་འདོད་སྐྱེས་པ་ཞིག་དང་། དེ་ཡང་འཕགས་པའི་དགོངས་པ་དཔལ་ལྡན་ཟླ་བས་བཀྲལ་བ་
ལས་གཞན་གྱི་རྗེས་སུ་ཞུགས་ཀྱང་ལྟ་བའི་གནད་མཐར་ཐུག་པ་མི་རྙེད་པ་སོགས་ལ་ངེས་པ་སྐྱེས་
ནས་ལུགས་དེའི་ལྟ་བ་སྐྱོང་ཚུལ་ལ་ཤེས་འདོད་སྐྱེས་པ་ཞིག་དགོས་པས་སྔོན་འགྲོ་གཙོ་བོ་འདི་
དག་རྒྱུད་ལ་སྐྱེ་བའི་ཐབས་ལ་འབད་པར་བྱའི། འགངས་ཆུང་བ་ལ་ནན་ཏན་ཆེ་བར་མི་བྱ་ཞིང་།
སྔོན་འགྲོ་དེ་ལྟ་བུ་མ་ཚང་བའི་གཡམ་ལ་རྒྱུག་ཙམ་གྱི་ལྟ་བ་སྐྱོང་ཚུལ་དོན་གཉེར་དང་། བདེན་པར་
མེད་པ་དང་། རང་བཞིན་མེད་པ་དང་། སེམས་ཀྱིས་བཟོ་བྱས་པ་དང་། རྟོག་པས་བཏགས་པ་ཙམ་
དང་། རྨི་ལམ་སྒྱུ་མ་སོགས་ཀྱི་ཚིག་བཟང་བཟང་འགའ་ཞིག་ཙམ་གྱིས་ཚིམ་ནས་འགྲོ་བའི་སློབ་
མ་དང་། དེ་ལྟ་བུའི་སྟོན་ཚུལ་གང་བྱུང་ཙམ་གྱིས་མགོ་སྐོར་བྱེད་པའི་བཤེས་གཉེན་གཉིས་ཀ་ལ་
སྙིང་པོ་ཅིའང་ཡོད་པ་མ་ཡིན་ནོ༎
འདིར་སྨྲས་པ། རྒྱལ་བའི་གསུང་རབ་ཀུན་གྱི་སྙིང་པོའི་དོན། །དུས་གསུམ་འཕགས་པ་
ཀུན་གྱི་བགྲོད་གཅིག་ལམ། །སྒྲིབ་པའི་བག་ཆགས་ཀུན་གྱི་དྲུངས་འབྱིན་པ། །ཡང་དག་ལྟ་བ་

472 མཁས་གྲུབ་རྗེའི་གསུང་འབུམ་ང་པ།
གོམས་ལས་གཞན་ཡོད་མིན། །དེ་ལྟ་མོད་ཀྱི་ཀླུ་སྒྲུབ་བཞེད་པའི་དོན། །དཔལ་ལྡན་ཟླ་བས་ཇི་ལྟར་
བཀྲལ་བ་ལས། །ཕྱི་རོལ་གྱུར་ལ་ཡང་དག་ལྟ་བའི་གནད། །ཇི་བཞིན་རྟོགས་པའི་གོ་སྐབས་ག་ལ་
ཞིག །ཚུལ་འདི་སྟོན་པ་སངས་རྒྱས་ཀྱི། །དངོས་ཀྱི་གདུལ་བྱ་དུ་མའི་ཡང༌། །སྤྱོད་ཡུལ་མ་གྱུར་དེ་
དག་ལ། །རྒྱལ་བའི་དྲང་དོན་གསུངས་ཞེས་སྨྲ། །རྒྱལ་བས་ལུང་བསྟན་ཤིང་རྟ་ཆེ། །དབྱིག་གཉེན་
དཔལ་ལྡན་ཆོས་སྐྱོང་དང་། །ཕྱོགས་གླང་ཆོས་གྲགས་དེ་བཞིན་དུ། །ཀླུ་སྒྲུབ་སྲས་པོ་ལེགས་
ལྡན་འབྱེད། །ཡེ་ཤེས་སྙིང་པོ་ཞི་བ་འཚོ། །འཕགས་སེང་པདྨའི་ངང་ཚུལ་སོགས། །ཉམས་སྣང་
མ་ཡིན་རང་མཚན་པར། །ལྷག་པའི་ལྷ་ཡིས་བཤེས་གཉེན་མཛད། །བོད་ཀྱི་གྲུབ་ཐོབ་ཕལ་ཆེར་
གྱིས། །ཆར་མི་ཕོད་པའི་རྟོགས་པ་བརྙེས། །དེ་ལྟའི་ཤིང་རྟ་ཆེན་རྣམས་ཀྱིས། །སྟོང་ཉིད་ཟབ་མོའི་
གནས་འདི་ནི། །ཐུགས་སུ་མ་ཆུད་སྤངས་སོ་ཞེས། །གཞུང་ལུགས་འཆད་པར་རློམ་པའི་ཚེ། །ཚམ་
ཚོམ་མེད་པར་སྨྲ་བ་ལ། །མགྲིན་པ་བརྐྱངས་ཏེ་ཅི་དགར་འཇུག །གཏམ་དེ་བཟུངས་ནས་སླར་ཡང་
འདིར། །ཡང་དག་ལྟ་བའི་ཉམས་ལེན་ལ། །ཅུང་ཟད་སྨྲ་བ་ཞུགས་པ་ན། །བོད་འདིར་མཁས་རྨོངས་
སོ་སོ་ཡི། །རྣམ་པར་སྦྱར་བའི་མན་ངག་ནི། །དུ་མ་ཞིག་དང་དེ་དག་གི །རྗེས་འབྲང་རིགས་པའི་
ལམ་བཏང་བ། །གང་ཡང་མ་བསླབ་དུ་མ་ཡིས། །སྨྲ་བའི་རང་སེམས་སྐྱེ་མེད་དང་། །རང་སེམས་
ཆོས་སྐུའི་རང་ཞལ་ལྟ། །མ་བཅོས་སོ་མ་རྗེན་ཆེར་དང༌། །ཐ་མལ་ཤེས་པ་ལྷུག་པར་འཇོག །རིག་
པ་རྐྱང་འདེད་བྱེད་པ་དང་། །མཉམ་རྗེས་འདྲེས་དང་གནས་འགྱུ་འདྲེས། །གང་ཤར་ཆོས་སྐུ་ལ་
སོགས་པའི། །དོན་དང་ཐ་སྙད་སོར་འཇོག་ཅིང༌། །དབུ་མའི་གཞུང་ལ་གྲགས་པ་ཡི། །ཐ་སྙད་
འགའ་ཞིག་མ་རྟོགས་ཀྱང་། །དོན་དམ་དེ་དག་ཐམས་ཅད་ནི། །སེམས་ཉིད་གནས་ལུགས་ཚོལ་
བ་ཡི། །ཡང་དག་ལྟ་བའི་ཟབ་མོའི་གནད། །འཁྲུལ་པ་མེད་ཅེས་སྨྲ་བ་ནི། །འདི་ལས་ཡ་མཚན་
ཆེ་བ་དང་། །འདི་ལས་ངོ་མཚར་གྱུར་པ་ཡི། །རང་ཉིད་བསྟན་པར་བྱ་བ་དང་། །བླུན་པོའི་རྟགས་
ནི་གང་ཞིག་ཡོད། །དེ་ཕྱིར་ཀླུ་སྒྲུབ་ཡབ་སྲས་དང་། །དབྱེར་མེད་དཔལ་ལྡན་བླ་མ་ཡིས། །དྲི་
མེད་རིགས་པའི་ལམ་ནས་དྲངས། །རྗེས་སུ་བརྩེ་བས་ལེགས་གསུངས་པ། །རྟོགས་ཕྱིར་བསག་
སྦྱངས་དུ་མ་ལ། །འབད་ཅིང་བཤེས་གཉེན་མཆོག་བསྟེན་ནས། །དཔལ་ལྡན་ཟླ་བའི་རིགས་ལམ་
ལ། །ཐོས་དང་སེམས་པ་ལྷུར་ལེན་པས། །ཚིག་ཙམ་ཞིག་གི་རྗེས་འབྲང་དང༌། །སྙིང་ཁམས་

ལྟ་ཁྲིད་མུན་སེལ་སྒྲོན་མེ། 473
འབའ་ཞིག་ལྷུར་ལེན་དང་། །བླུན་པོ་ཚིམ་པ་མ་སླ་བར། །རབ་ཏུ་འབད་དེ་ཟབ་མོའི་དོན། །རྟོགས་
ཤིང་དེ་དོན་ཉམས་ལེན་གྱི། །གནད་རྣམས་ཚོལ་ཕྱིར་རྒྱལ་བའི་སྲས། །རྟག་ཏུ་ངུ་ལྟར་བརྩོན་
པར་བྱ། །དེས་ན་བླ་མ་མཆོག་དེ་ཡིས། །རྨད་བྱུང་དཀའ་བ་བརྒྱ་ཕྲག་ལས། །ནན་ཏན་སྙིང་
པོ་མཛད་པ་ཡི། །ལམ་བཟང་ཉམས་པར་མ་གྱུར་ཅིག །སྙམ་དུ་ཡིད་ལ་བརྣག་པ་ཡིས། །ཡང་
དག་ལྟ་བ་ཉམས་ལེན་ལ། །ལོག་པའི་མུན་སེལ་སྒྲོན་མེ་འདི། །དུ་མས་བསྐུལ་ཕྱིར་གཏམ་དུ་
བྱས། །དེ་ལས་རྣམ་པར་དཀར་བ་ཡི། །དགེ་བ་ཅུང་ཟད་གང་སྐྱེས་པ། །དེས་ནི་འགྲོ་འདི་བདག་འཛིན་
གྱི། །འཆིང་བ་ཆེ་ལས་གྲོལ་གྱུར་ཅིག།
དེ་ལྟར་དཔལ་ལྡན་ཟླ་བའི་ཞབས་ཀྱི་རྗེས་སུ་འབྲངས་པའི་ཡང་དག་པའི་ལྟ་བའི་གནད་
ལ་རྗེ་ཐམས་ཅད་མཁྱེན་པའི་བཞེད་པ་ཇི་ལྟར་ཡིན་པ་དང་། དེའི་གོལ་ས་བཅད་པ་ཉུང་ངུ་ཙམ་
ཚིག་གསལ་བ་ཞིག་གྱིས་ཞེས་བཤེས་གཉེན་ཆེན་པོ་དུ་མས་ནན་ཏན་གྱིས་བསྐུལ་བ་ལ་བརྟེན་
ནས། ཞི་གནས་མཚན་ཉིད་པ་སྔོན་དུ་བསྒྲུབས་པ་ལ་བརྟེན་ནས་ལྷག་མཐོང་བསྒྲུབ་པའི་ཚུལ་མ་
སྨྲས་པར། ད་ལྟ་ཞི་གནས་མ་གྲུབ་པའི་སྔོན་དུ་ལྟ་བའི་མྱོང་བ་འདོན་པ་ལ་གོལ་ས་འགའ་ཞིག་
གཅད་ གཅོད་པ་ཙམ་གྱིས་དོན་དུ་རྗེ་དེ་ཉིད་ཀྱི་གསུང་གི་བཀའ་དྲིན་ལས་གནས་འདི་ལ་རིགས་པའི་ལམ་
ནས་འོངས་པའི་དད་པ་འཐོབ་པ་བཙུན་པ་དགེ་ལེགས་དཔལ་བཟང་པོས་འབྲོག